L 222/160
HU
Az Európai Unió Hivatalos Lapja
2023.9.8.
4.4.2.15.
Segítség a vonatra való fel- és leszálláshoz Üzemeltetési szabályokat kell létrehozni annak biztosítása érdekében, hogy a személyzet tudatában legyen annak, hogy a fogyatékossággal élő és a csökkent mozgásképességű személyeknek segítségre lehet szükségük a vonatra való fel- és leszálláshoz, és szükség esetén biztosítania kell az ilyen segítséget.
A fogyatékossággal élő és a csökkent mozgásképességű személyeknek történő segítségnyújtás feltételeit az (EU) 2021/782 rendelet szabályozza.
4.4.2.16.
Peronok – A kerekesszékes fel- és leszállást segítő eszközök működési területe A vasúti társaság és a pályahálózat-működtető vagy az állomásüzemeltető együttesen határozza meg a peronnak azt a területét, ahol az eszközt valószínűleg használni fogják, és igazolják annak alkalmasságát.
Ennek a területnek kompatibilisnek kell lennie azokkal a meglévő peronokkal, ahol a vonat valószínűleg megáll.
Következésképpen a vonat megállási pontját egyes esetekben módosítani kell a követelménynek való megfelelés érdekében.
Üzemeltetési szabályokat kell létrehozni, amelyek figyelembe veszik a vonatok összetételének változásait (lásd a 4.2.1.12. pontot) oly módon, hogy a vonatok megállási pontja a fel- és leszállást segítő eszköz működési területéhez képest legyen meghatározható.
4.4.2.17.
A mozgatható lépcső vészhelyzeti üzembe helyezése Üzemeltetési szabályokat kell létrehozni a hídelemek vészhelyzeti üzembe és üzemen kívül helyezésére vonatkozóan áramkimaradás esetére.
4.4.2.18.
Az ennek az ÁME-nak megfelelő és nem megfelelő járművekből összeállított szerelvények üzemeltetése Amikor megfelelő és nem megfelelő járművekből állítanak össze vonatszerelvényt, üzemeltetési eljárásokat kell létrehozni annak biztosítása érdekében, hogy a vonaton legalább két olyan kerekesszék számára kialakított hely legyen, amely megfelel ennek az ÁME-nak.
Ha a vonaton vannak mosdók, azt is biztosítani kell, hogy a kerekesszéket használó személy számára hozzáférhető legyen egy univerzális mosdó.
Az ilyen jármű-kombinációk esetében eljárásokat kell létrehozni annak biztosítása érdekében, hogy az útvonalra vonatkozó látható és hangos tájékoztatás minden járművön elérhető legyen.
Elfogadható, ha ilyen körülmények között a dinamikus tájékoztató rendszerek, a kerekesszékek számára kialakított helyek/univerzális mosdók/kerekesszékkel megközelíthető hálófülkék és a segélyhívók nem feltétlenül működnek teljes mértékben.
4.4.2.19.
Az ennek az ÁME-nak megfelelő járművekből összeállított vonatok Amikor a 6.2.7. ponttal összhangban egyenként értékelt járművekből vonatokat állítanak össze, üzemeltetési szabályokat kell megállapítani annak biztosítása érdekében, hogy a teljes vonat megfeleljen ezen ÁME 4.2.
pontjának.
4.4.2.20.
Szolgáltatások nyújtása a vonatokon Amennyiben az utasok számára a vonat egy olyan meghatározott területén nyújtanak szolgáltatást, amelyhez a kerekesszékesek nem férhetnek hozzá, gondoskodni kell olyan üzemeltetési eszközökről, amelyek biztosítják, hogy: a) ingyenes segítség álljon rendelkezésre a kerekesszékesek számára a szolgáltatás eléréséhez; vagy b) a szolgáltatást ingyenesen nyújtsák a kerekesszékesek számára a kerekesszékesek számára fenntartott helyeken, kivéve, ha a szolgáltatás jellege nem teszi lehetővé a távolról történő szolgáltatásnyújtást.” 39.
A 4.4.3. pont a helyébe a következő szöveg lép: „4.4.3.
Fel- és leszállást segítő eszközök, valamint segítségnyújtás biztosítása A pályahálózat-működtető vagy az állomásüzemeltető és a vasúti társaság megállapodik a fel- és leszállást segítő eszközök biztosításáról és kezeléséről, illetve az (EU) 2021/782 rendelet szerinti segítségnyújtásról és alternatív személyszállításról annak meghatározása érdekében, hogy melyik fél feladata a fel- és leszállást segítő eszközök és az alternatív személyszállítás üzemeltetése.
A pályahálózat-működtető (vagy az állomásüzemeltető(k)) és a vasúti társaság biztosítja, hogy a felelősségek általuk egyeztetett megosztása a leginkább működőképes átfogó megoldás legyen.
Az ilyen megállapodásoknak figyelembe kell venniük az 5.3.1.2., 5.3.1.3., 5.3.2.9.
és 5.3.2.10. pontban említett felés leszállást segítő eszközök alkalmazási területét.